139 



— til Brørup; i et Brev af 23. Juli 1898 fik jeg af Hr. Momsen den 

 yderligere Oplysning, at han ved Brøndgravning paa sin Mark ved 

 Skovlyst for længere Tid siden (vistnok for 30 — 40 Aar siden) havde 

 fundet en Mose 3 — 4 Alen (2 — 2 x / 2 m.) under Jordoverfladen; Torven 

 havde gjort Vandet saa ubrugeligt, at Hullet blev tilkastet. 



I de følgende Aar anvendte jeg en Del af Sommeren til Under- 

 søgelse af disse „underjordiske" Moser i Brørup-Egnen; ved at spørge 

 mig for kom jeg efterhaanden til Kundskab om talrige saadanne 

 Moser, og det viste sig snart, at de var et paa denne Egn velkendt 

 Fænomen, der ofte var iagttaget ved Brøndgravning. Efterhaanden 

 lærte jeg ogsaa selv, ved Studiet af Terrænformerne, at kunne se, 

 hvor der er Sandsynlighed for at finde en interglacial Mose under 

 Sandet. 



Tørven er nemlig i Tidens Løb bleven stærkt komprimeret under 

 Vægten af de overliggende diluviale Lag, hvorved der er frem- 

 kommet en flad, skaalformet Fordybning i Terrænet over 

 det interglaciale Mosebassin. I denne Egn, hvor det ofte er for- 

 bundet med betydelige Vanskeligheder at faa Vand, har Erfaringen 

 forlængst lært Befolkningen at søge til disse Fordybninger for at 

 grave Brønde. Vandet, der faaes under Tørven, bliver hurtig klart 

 og godt, selv om det i de første Maaneder er brunt og ildelugtende 

 („svovlet"). 



Den almindelige Opfattelse paa Egnen af disse Forhold er den 

 (som ogsaa udtales i Hr. Momsens ovenfor citerede Brev), at Sandet 

 over Tørven er Flyvesand; denne Opfattelse støttes deraf, at der 

 faktisk paa flere Steder i Egnen forekommer yngre, postglaciale 

 Torvelag, dækkede af Flyvesand. 



Som det vil fremgaa af det følgende, er interglaciale Moser og andre 

 Ferskvandslag af interglacial Alder vidt udbredte i Jydland. Allerede 

 i 1899 beskrev jeg en Del Forekomster af interglacial Diatoméjord 

 (ved Hollerup pr. Ulstrup, Fredericia, Trælle og Vejle); om Moserne 

 har jeg givet foreløbige Meddelelser ved forskellige Lejligheder (1900, 

 1904 og 1905) og blandt andet omtalt, at jeg i flere Moser i Brø- 

 rup-Egnen har fundet Frugter af den nordamerikanske Cyperacé 

 Dulichium spathaceum Pers., der ikke mere vokser i Europa og som 

 ikke var kendt dér før mine Undersøgelser — ligesom jeg ogsaa i disse 

 foreløbige Meddelelser har omtalt Fundet af Brasenia purpurea, Picea 

 excelsa, Carpinus betulus og andre diluviale ,. Ledefossiler" i disse 

 Moser. 



